Back to Friends

"Back to Friends" (בעברית: חזרה לידידים) הוא סינגל של הזמר-יוצר והמפיק האמריקאי סומבר, שם הבמה של שיין בוס. השיר יצא לאור ב-27 בדצמבר 2024 תחת חברות התקליטים SMB/וורנר רקורדס, ונחשב לפריצת הדרך של האמן. "Back to Friends" זכה להצלחה בינלאומית נרחבת, נכנס לעשיריה הפותחת במצעד הבילבורד הוט 100, הגיע למקום הראשון במצעד אלטרנטיב איירפליי, והפך לאחד הלהיטים הבולטים של שנת 2025.

 רקע והפקה 
סומבר (שיין בוס), יליד 2005 מלואר איסט סייד בניו יורק, החל את דרכו המוזיקלית בשירה קלאסית בבית הספר לאמנויות לגוארדיה. בשנות נעוריו החל להעלות קטעי שירה לרשתות החברתיות, בעיקר טיקטוק, שצברו פופולריות. השיר "Back to Friends" נכתב בתקופה בה התמודד עם פרידה רומנטית וקשיים אישיים, והוא עוסק במעבר מיחסים רומנטיים חזרה לידידות. בוס כתב והפיק את השיר בעצמו.

לדברי סומבר, השיר היווה עבורו "יצירה מצילת חיים" שנכתבה מתוך תחושת פגיעות רגשית, והוא מתאר את ביצועו בהופעות כמעגל רגשי שבו הוא חוזר לחוויות שעמדו בבסיס הכתיבה.

 סגנון ותוכן 
השיר משלב בין אינדי רוק אפלולי לבין הפקה פופית עם נגיעות דאנס ופאנק. בתי השיר אינטימיים ומבוססים על שירה שקטה, בעוד הפזמון מתאפיין בריוורב מודגש ובעוצמה רגשית רבה. המבקרים ציינו את השילוב בין כנות אישית לטקסטים נגישים ואת יכולתו של סומבר ליצור חיבור בין סגנון אינדי למיינסטרים.

מילות השיר מבטאות תחושת אכזבה וניכור הנלווים לפרידה.

 הופעות חיות וקידום 
בעקבות הצלחת השיר, נבחר סומבר ל"אמן החודש" של MTV Global Push בספטמבר 2025. באותו חודש הופיע לראשונה בפרסי הווידאו קליפים של MTV לשנת 2025, שם היה מועמד בקטגוריות "האמן החדש הטוב ביותר" ו"האלטרנטיבי הטוב ביותר", כשזכה באחרון.

במקביל הופיע כמופע חימום בסיבוב ההופעות Second Wind של דניאל סיווי, ובהמשך הצטרף לסיבוב ההופעות האירופי Aftercare של הזמרת נסה בארט.

 הצלחה מסחרית 
"Back to Friends" הפך ללהיט בינלאומי מיד לאחר צאתו: באפריל 2025 נכנס לראשונה למצעד הבילבורד הוט 100 ודורג במקום ה-90. ביוני 2025 הגיע למקום הראשון במצעד אלטרנטיב איירפליי, לאחר עשרה שבועות בלבד – אחד המסלולים המהירים ביותר לאמן חדש בין השנים 2015–2025. במקביל נכנס לעשירייה הפותחת במצעדי שירי הרוק & האלטרנטיביים ושירי הרדיו: רוק ואלטרנטיבי.

נכון לאוקטובר 2025 חצה השיר את רף 800 מיליון ההזרמות בספוטיפיי. בישראל, הגיע השיר למקום החמישי במצעד ספוטיפיי המקומי.

הפופולריות של השיר התגברה גם הודות לשימוש נרחב בו בפלטפורמת טיקטוק, שם שולב ביותר מ-240 אלף סרטונים.

 הצלחה ביקורתית 
המבקרים ראו ב-"Back to Friends" את נקודת המפנה בקריירה של סומבר. אתר Blurred Culture הגדיר אותו "שיר הצהרה" שממצב את סומבר כאמן מגובש. iHeartRadio העניק לו את תואר On The Verge, הניתן לאמנים פורצי דרך.
ארגוןרשימהמיקוםמקורבילבורד100 השירים הטובים ביותר לשנת 202513חברת המצעדים הרשמית40 השירים הטובים ביותר לשנת 202515

 וידאו קליפ 
הקליפ הרשמי לשיר יצא במאי 2025 בבימויו של גאס בלאק. הוא מציג שילוב בין הופעת במה של סומבר ולהקתו לבין סצנות דרמטיות ממסיבת בית. העלילה מתמקדת ביחסי מבט עם דמות בגילומה של הדוגמנית שארלוט ד'אלסיו, וממחישה את תחושת האכזבה והניכור.

הקליפ צולם בהפקת וורנר רקורדס, וזכה לשבחים על האסתטיקה הקולנועית והאווירה האינטרוספקטיבית שלו.

 פרסים ומועמדויות 
פרסשנהקטגוריהתוצאהמקורפרס הווידאו קליפים של MTV7 בספטמבר 2025האלטרנטיבי הטוב ביותר

 גרסאות כיסוי 
בדצמבר 2025 הזמר הישראלי מרגי הקליט גרסת כיסוי לשיר לכבוד במצעד הבינלאומי השנתי של תחנת הרדיו גלגלצ.

 מיקומי שיא 

 מצעדי סוף שנה 

 נתוני מכירות 

 קישורים חיצוניים 

 הערות שוליים 

קטגוריה:שירי מרגי
קטגוריה:שירים באנגלית
קטגוריה:שירי רוק אמריקאיים
קטגוריה:שירי פלטינה כפולה באוסטרליה
קטגוריה:שירי פלטינה כפולה בקנדה
קטגוריה:שירי פלטינה בארצות הברית
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
קטגוריה:סינגלים בהוצאת וורנר רקורדס